पाएं अपने शहर की ताज़ा ख़बरें और फ्री ई-पेपरडाउनलोड करें
शहर के रेलवे कॉलोनी थाना इलाके में रेलवे ट्रैक पर बुजुर्ग दंपती का शव मिलने से सनसनी फैल गई। दोनों की पहचान पुरोहित जी की टापरी निवासी हीरालाल (75) व शांति बैरवा (70) के रूप में हुई। 29 अप्रैल को दोनों की कोरोना जांच हुई थी। रिपोर्ट पॉजिटिव आई थी। दोनों होम क्वारेंटाइन थे। संक्रमित होने के बाद से ही दोनों तनाव में रहने लगे थे।
होम आइसोलेट थे
रविवार सुबह 11 बजे पति- पत्नी घर से निकले थे। दोपहर लगभग 1 बजे उनका शव पुरोहित जी की टापरी, चंबल की पुलिया के पास दिल्ली-मुम्बई रेलवे लाइन पर मिला। आशंका जताई जा रही है कि तनाव के कारण दोनों ने ट्रेन के आगे आकर सुसाइड किया है। पुलिस ने दोनों शवों को एमबीएस की मोर्चरी में शिफ्ट करवाया है। कोविड-19 गाइड लाइन के तहत दाह संस्कार किया जाएगा।
हीरालाल और शांति बैरवा अपनी बहू व पोते-पोतियों के साथ पुरोहित जी की टापरी इलाके में रहते थे। 10 साल पहले बेटे की मौत हो गई थी। परिवार में एक पोता व दो पोतियां हैं। पोता हाल ही में जॉब में लगा है।
रेलवे कॉलोनी थाना एएसआई रमेश ने बताया कि आस पास के लोगों से पूछताछ की तो शवों की शिनाख्त हुई। फिलहाल मौत के कारणों का पता नही लगा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva npi_Deva hin_Deva hin_Deva hin_Deva zho_Hant eng_Latn